گلین محو ائتمهیک بیر- بیریمیزی!
میانالی علیرضا
صاباحا اوغورلو یول گئتمک اوچون
دوننه بویلانیب باخاسان گرهک.
بو گونله دوننده فرق یوخدوسا
بس نئجه صاباحی اوغورلو گورهک؟
دونندن بو گونه دهییشن نه دی؟-
ائله بیل دهییشن والله هئچ نه دی.
دوشمنه چوخ شئیی کئچدیک کیم ایسه
دوستونا ذرهجه سهوی کئچمهدی.
بیز نییه بئلهییک گؤرهسن نییه؟-
چوخ شئیین یئرینی چاش- باش سالمیشیق.
هرنه وار ترسینه دولانیر اودور-
سایدا چوخ اولساق دا آزلیق اولموشوق.
بودا اوز سهویمیز، گوناهیمیزدی،
اؤزگهنین بوینونا گلین آتمایاق.
چوخ شئیی قاتمیشیق، سیز الله داها
دوستلا دوشمنی گلین قاتمایاق.
دوشمن اوز ایشینی گؤروب بیتیریب،
بیر داها الینی نئچون بولاسین.
بیز کی اؤزوموزو دیدیریک ایندی-
کیم ایستیر بوشونا قورد تک اولاسین.
قالمیشام بیلمیرم گؤرهسن نییه
ایشیمیز، گوجوموز دیدیشمک اولوب!
مین بیر خاصییته مالک او قورددان
بیزه تکجه آنجاق دیدیشمک قالیب.
بیز نییه بئلهییک گؤرهسن نییه
چوخ شئیین یئرینی چاش- باش سالمیشیق.
هرنه وار ترسینه دولانیر اودور-
سایدا چوخ اولساق دا آزلیق اولموشوق.
نییه دوشونموروک گلین دوشونک!-
بو یوللار هارایا آپاریر بیزی.
هله چوخ یولوموز، چوخ ایشیمیز وار
گلین محو ائتمهیک بیر- بیریمیزی!
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab